Diari Oficial de la Generalitat Valenciana


Sumari del DOGV 5965, del 02-03-2009 (2009/2102)

Informació pública de l'aprovació del Projecte per a l'Ordenació d'Espais Centrals de la Via Parc entre la Plaça de Castalla i el Carrer de Joaquín Galant, d'Alacant.
----------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2102


Data del document
:   03-02-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del Projecte per a l'Ordenació d'Espais Centrals de la Via Parc entre la Plaça de Castalla i el Carrer de Joaquín Galant, d'Alacant. [2009/2102]  
La Junta de Govern Local, en la sessió celebrada el dia 26 de gener de 2009, va adoptar, entre altres, l'acord següent:  
31. Aprovació del Projecte per a l'Ordenació d'Espais Centrals de la Via Parc entre la Plaça de Castalla i el Carrer de Joaquín Galant (Alacant).  
 De conformitat amb el que disposa l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es referix l'epígraf que s'indica més amunt, que no figura en l'orde del dia de la sessió, se sotmet a deliberació la seua especial declaració d'urgència, que s'aprova.  
Tot seguit, es dóna compte de l'expedient esmentat, els antecedents i raonaments del qual, resumits, figuren a continuació.  
 Per encàrrec de l'Ajuntament, s'ha redactat el Projecte per a l'Ordenació d'Espais Centrals de la Via Parc entre la Plaça de Castalla i el Carrer de Joaquín Galant (Alacant), que té com a objecte descriure i valorar tots els treballs necessaris per a l'adequació dels espais situats a l'emplaçament que s'indica.  
L'àmbit d'actuació, que comprén les parcel·les situades entre el carrer del Diputat Antonio García Miralles, el carrer dels Montesinos, la plaça de Castalla i el carrer d'Alonso Cano, s'ha distribuït en tres zones, separades per les vies transversals que dividixen la superfície total. En una d'estes, la més allunyada de la plaça de Castalla, s'ha projectat una important instal·lació esportiva, que inclou dos camps de futbol 7, dues pistes poliesportives, dues pistes de pàdel, un edifici per a vestidors amb cabuda per a set equips, dos vestidors més per a àrbitres, un edifici per a conserge, magatzem i servicis. A les altres dues zones, situades entre la plaça de Castalla i la zona esportiva, està prevista la construcció d'un gran parc de més de 50.000 metres quadrats de superfície. Ambdues, queden unides per una passarel·la metàl·lica lleugera, que permetrà que el trànsit de vianants no quede interromput pel carrer que les separa.  
El pressupost base de licitació, sense incloure l'impost sobre el valor afegit, fa una suma de 4.310.344,83 euros.  
El termini d'execució de l'obra és de sis mesos.  
El Departament de Parcs i Jardins del Servici d'Atenció Urbana, amb data 23 de gener de 2009, ha emés un informe en què assenyala que «després de revisar la documentació oferida, comprovem que s'han replegat tots els suggeriments proposats durant el període de projecció, en les diferents reunions mantingudes, per la qual cosa des d'este Servici de Parcs i Jardins, no trobem cap objecció per a admetre este projecte com a vàlid, perquè continue la tramitació administrativa adequada».  
Així mateix, a requeriment de l'Ajuntament, el director de l'Àrea d'Equipaments i Manteniment del Patronat Municipal d'Esports ha emés un informe del projecte; el qual, amb data 20 de gener de 2009, hi ha assenyalat que «considera que el projecte esmentat complix amb els requisits tècnics i legals per a poder-lo portar a la pràctica, per la qual cosa, en opinió del tècnic que subscriu, s'hi pot acceptar i, en conseqüència, iniciar els tràmits legals corresponents per a adjudicar la construcció de la instal·lació indicada».  
Finalment, en compliment del tràmit de supervisió prèvia a l'aprovació municipal, a què es referix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 26 de gener de 2009, ha emés un informe que diu que el projecte «complix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació».   
L'obra ha de finançar-se a càrrec del Fons Estatal d'Inversió Local, creat pel Reial Decret Llei 9/2008, de 28 de novembre, que exigix uns terminis que no podrien complir-se si no s'escomet amb tota la celeritat possible, tant la tramitació del projecte com la contractació i execució de les obres.  
 Procedix, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local.  
De conformitat amb el que s'ha dit anteriorment, la Junta de Govern Local adopta els acords següents:  
Primer  
Aprovar el Projecte per a l'Ordenació d'Espais Centrals de la Via Parc entre la Plaça de Castalla i el Carrer de Joaquín Galant (Alacant), redactat per encàrrec de l'Ajuntament.  
   
Segon  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.   
   
Es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que contra l'acte a què es fa referència, que posa fi a la via administrativa, i davant de l'òrgan que el va dictar, s'hi pot interposar, mitjançant un escrit adreçat a l'Ajuntament, en el termini d'un mes i amb caràcter potestatiu, el recurs de reposició, prèviament al contenciós administratiu, o este directament, davant el Jutjat Contenciós Administratiu d'Alacant, en el termini de dos mesos, comptadors -ambdós terminis- des de l'endemà de la publicació d'este edicte en el Butlletí Oficial de la Província d'Alacant.  
   
Alacant, 3 de febrer de 2009.- L'alcaldessa: Sonia Castedo Ramos.